Na osnovu člana 93 b stav 4. Zakona o budžetskom sistemu ( „ Službeni glasnik RS ” , br. 54/09 , 73/10 , 101/10 , 101/11 , 93/12 , 62/13 , 63/13 – ispravka , 108/13 , 142/14 , 68/15–dr. zakon , 103/15 , 99/16 , 113/17 , 95/18 , 31/19 , 72/19 , 149/20 , 118/21 i 118/21–dr. zakon ) i člana 42. stav 1. Zakona o Vladi ( „ Službeni glasnik RS ” , br. 55/05 , 71/05 − ispravka , 101/07 , 65/08 , 16/11 , 68/12–US , 72/12 , 7/14−US , 44/14 i 30/18–dr. zakon ) , Vlada donosi Uredbu o centralizovanom obračunu primanja zaposlenih , izabranih i postavljenih lica kod korisnika budžetskih sredstava i korisnika sredstava organizacija za obavezno socijalno osiguranje
Član 1.
Ovom uredbom bliže se uređuju :
1 ) minimalne tehničke i funkcionalne karakteristike informacionog sistema za centralizovani obračun primanja ;
2 ) vrsta , oblik i sadržina podataka , kao i način i rokovi za dostavljanje podataka od strane korisnika budžetskih sredstava i korisnika sredstava organizacija za obavezno socijalno osiguranje ;
3 ) način , postupak i rokovi za obradu podataka , kao i postupak i rokovi za dostavljanje obračuna primanja korisnika budžetskih sredstava i korisnika sredstava organizacija za obavezno socijalno osiguranje ;
4 ) odgovornost lica za dostavljanje i obradu podataka ; popunjavanje , sadržinu , održavanje , zaštitu i čuvanje baze podataka o zaposlenim , izabranim i postavljenim licima kod korisnika budžetskih sredstava i korisnika sredstava organizacija za obavezno socijalno osiguranje u vezi sa njihovim primanjima ;
5 ) način i rokovi izveštavanja iz baze podataka o zaposlenim , izabranim , i postavljenim licima kod korisnika budžetskih sredstava i korisnika sredstava organizacija za obavezno socijalno osiguranje u vezi sa njihovim primanjima ;
6 ) dinamika uvođenja korisnika budžetskih sredstava i korisnika sredstava organizacija za obavezno socijalno osiguranje u centralizovani sistem obračuna primanja ;
7 ) druga pitanja od značaja za pravilan i blagovremen centralizovani obračun primanja korisnika budžetskih sredstava i korisnika sredstava organizacija za obavezno socijalno osiguranje .
Član 2.
Pojedini izrazi koji se koriste u ovoj uredbi imaju sledeće značenje :
1 ) sistemom , u smislu ove uredbe , smatra se sistem centralizovanog obračuna primanja ( u daljem tekstu : Sistem ) , kroz koji se vrši obračun primanja zaposlenih , izabranih i postavljenih lica kod korisnika budžetskih sredstava i korisnika sredstava organizacija za obavezno socijalno osiguranje ;
2 ) subjektom , u smislu ove uredbe , smatra se korisnik budžetskih sredstava i korisnik sredstava organizacija za obavezno socijalno osiguranje u Republici Srbiji ( u daljem tekstu : Subjekt ) , kod kojih se primanja zaposlenih , izabranih i postavljenih lica obračunavaju kroz Sistem ;
3 ) odgovornim licem , u smislu ove uredbe , smatra se fizičko lice koje je od Subjekta ovlašćeno za unos ili uvoz i prijem podataka iz Sistema u vezi sa obračunom primanja ;
4 ) primanjima , u smislu ove uredbe , smatraju se sva lična primanja zaposlenih , imenovanih ili postavljenih lica u Subjektu kome se vrši obračun primanja korišćenjem Sistema , u skladu sa zakonom ;
5 ) obračunom primanja , u smislu ove uredbe , smatra se postupak automatske obrade podataka o primanjima u cilju generisanja elektronskih zbirki podataka neophodnih za obračun primanja u skladu sa propisima kojima je regulisana isplata primanja , evidentiranje poslovnih promena i izveštavanje u skladu sa relevantnim propisima ;
6 ) autorizovanim licem , u smislu ove uredbe , smatra se fizičko lice koje je autentifikovano kao lice ovlašćeno za pristup Sistemu , prenos i dobijanje podataka i izveštaja iz ove uredbe ;
7 ) nadležnim organom , u smislu ove uredbe , smatra se organ državne uprave koji je nadležan da prati i utvrđuje stanje , kao i preduzima mere ili predlaže Vladi preduzimanje mera u oblastima kojima pripadaju subjekti iz tačke 2 ) ovog člana ;
8 ) jedinstvenom analitičkom platformom , u smislu ove uredbe , smatra se softversko rešenje za analitiku , planiranje i izveštavanje o rashodima i organizaciono-kadrovskim promenama , koje imaju Subjekti iz tačke 2 ) ovog člana u vezi sa primanjima zaposlenih , izabranih i postavljenih lica koja se obračunavaju kroz Sistem .
Tehničke i funkcionalne karakteristike informacionog sistema za centralizovani obračun primanja
Član 3.
Sistem centralizovanog obračuna primanja predstavlja softversko-poslovno rešenje organizovano na modularni način , na srpskom jeziku .
Modularna organizacija iz stava 1. ovog člana podrazumeva korišćenje nezavisnih i komplementarnih , različitih modula u procesu centralizovanog obračuna primanja , kao i mogućnost nadogradnje ili uvođenja jednog ili više novih modula u slučaju potrebe .
Sistem omogućava centralizovani sistem obračuna primanja zaposlenih , izabranih i postavljenih lica i obezbeđuje :
1 ) organizaciono upravljanje , koje omogućava prikaz i analizu organizacione strukture , olakšava planiranje kadrovskih resursa i upravljanje internim organizacijama i njihovim promenama , kao i čuvanje , odnosno skladištenje svih istorijskih podataka koji su uneti u sistem ;
2 ) kadrovsku administraciju , koja podržava proces upravljanja kadrovima i obradu podataka o zaposlenim , izabranim , i postavljenim licima kod Subjekta u vezi sa njihovim primanjima , uz mogućnost pristupa ili ažuriranja podataka u realnom vremenu i automatsko evidentiranje svakog unosa , uvoza ili izmene podataka u cilju vođenja ažurne evidencije svih unosa , uvoza ili izmena ;
3 ) upravljanje radnim vremenom kroz beleženje vremenskih podataka o zaposlenim , izabranim i postavljenim licima kod Subjekta u vezi sa njihovim primanjima ;
4 ) automatski obračun primanja u više delova podoban za periodična plaćanja , odbitke , uključujući poreske i obaveze za doprinose za obavezno socijalno osiguranje , i druge obustave iz primanja zaposlenih , izabranih i postavljenih lica kod Subjekta , kreiranje osnovnih i korektivnih obračuna u toku meseca , kao i kreiranje zbirki podataka neophodnih za isplatu primanja i evidentiranje poslovnih promena elektronskim putem ;
5 ) automatsko kreiranje prijava , izveštaja i drugih obrazaca utvrđenih propisima ili na drugi način u skladu sa specifičnim potrebama ili na zahtev nadležnog organa ;
6 ) analizu i kontrolu podataka u skladu sa specifičnim potrebama ili na zahtev nadležnog organa .
Informacioni sistem za centralizovani obračun primanja postavlja se , radi i održava na odgovarajućoj hardverskoj infrastrukturi koja obezbeđuje uredno funkcionisanje sistema .
Informacioni sistem za centralizovani obračun primanja omogućava direktnu i bezbednu razmenu podataka elektronskim putem i poseduje odgovarajući sistem zaštite od neovlašćene upotrebe i gubitka podataka .
Vrsta , oblik i sadržina podataka koji se dostavljaju
Član 4.
Subjekat preko Sistema dostavlja Upravi za trezor sledeće vrste podataka :
1 ) podatke o organizacionom upravljanju ;
2 ) podatke o kadrovskoj administraciji ;
3 ) podatke za obračun primanja .
Podaci o organizacionom upravljanju predstavljaju skup podataka o organizacionoj strukturi i sistematizaciji radnih mesta kod Subjekta , kao i o promenama u vezi sa tim podacima .
Podaci o kadrovskoj administraciji predstavljaju skup podataka u vezi sa zaposlenim , izabranim i postavljenim licima koji uključuju njihove matične i kadrovske podatke , kao i o promenama u vezi sa tim podacima .
Podaci za obračun primanja predstavljaju skup podataka o radnom vremenu , primanjima , podacima o banci u kojoj zaposlena , izabrana i postavljena lica kod Subjekta imaju lični račun , kao i o promenama u vezi sa tim podacima .
Podaci iz stava 1. ovog člana čuvaju se , unose , uvoze , ažuriraju i razmenjuju u elektronskom formatu .
Član 5.
Podaci o organizacionom upravljanju iz člana 4. stav 2. ove uredbe sadrže :
1 ) elemente za formiranje , izmenu ili ukidanje organizacionih jedinica u okviru organizacione strukture ( organizacione delove i hijerarhiju između delova ) kod Subjekta , koji obuhvataju naziv , oblast , adresu , vrstu , delokrug rada , kadrovske oblasti i podoblasti organizacione jedinice ;
2 ) elemente za formiranje , izmenu ili ukidanje sistematizacije radnih mesta i pozicija kod Subjekta , koji obuhvataju naziv i opis poslova , svrhu radnog mesta , položaj , zvanje ili vrstu radnog mesta , stepen uvećanja staža , šifru registra zaposlenih , izabranih i postavljenih lica , kompetencije po oblastima rada , koeficijente , zahtevani stepen stručne spreme , neophodno obrazovanje i stepen stručne spreme , zahtevane državne ili stručne ispite , licence , sertifikate , neophodno radno iskustvo , kao i druge elemente u skladu sa relevantnim propisima ili specifičnim potrebama Subjekta .
Podaci o kadrovskoj administraciji iz člana 4. stav 3. ove uredbe sadrže :
1 ) elemente za formiranje , izmenu ili ukidanje kadrovskih brojeva zaposlenih , izabranih i postavljenih lica ;
2 ) elemente za formiranje , izmenu ili ukidanje informacija o zaposlenim , izabranim i postavljenim licima , koji obuhvataju kadrovske brojeve , radni status , lične podatke kao što su ime i prezime , JMBG , lični broj osiguranog lica , pol , datum , mesec i godinu rođenja , adresu prebivališta ili boravišta , podatke o načinu komunikacije u vezi sa primanjima kao što su broj telefona ili adresa elektronske pošte , podatke o položaju i / ili radnom mestu , aktu zaposlenja , imenovanja ili biranja , periodu i stepenu angažovanja , elemente osnovnih primanja potrebnih za obračun primanja , informacije o banci i broju računa kod banke , informacije o radnom stažu , informacije o obrazovanju i stepenu stručne spreme , i informacije o specifičnim legitimacijama zaposlenog , izabranog ili postavljenog lica .
Podaci iz stava 2. tačka 2 ) ovog člana mogu se dopuniti pojedinim ličnim podacima članova uže porodice ili drugih lica , u meri u kojoj su takvi podaci neophodni za potrebe obračuna primanja zaposlenih , izabranih ili postavljenih lica , ili za potrebe ostvarivanja prava članova uže porodice ili drugih lica u vezi sa radom ili angažovanjem zaposlenih , izabranih ili postavljenih lica kod Subjekta .
Podaci za obračun primanja iz člana 4. stav 4. ove uredbe sadrže :
1 ) elemente za određivanje učestalosti , perioda i datuma isplate primanja zaposlenih , izabranih ili postavljenih lica ;
2 ) elemente o planiranom i ostvarenom radnom vremenu , redovnom i prekovremenom radu , radu noću ili radu u smenama , preraspodeli radnog vremena , odmorima i odsustvima , podatke neophodne za izračunavanje naknade zarade , naknade troškova i drugih primanja saglasno propisima ili drugim opštim ili pojedinačnim aktima , podatke o periodičnim ili dodatnim primanjima , elemente neophodne za obustave iz primanja ili plaćanje članarina , samodoprinosa ili uplata u fondove .
Način i rokovi za dostavljanje podataka
Član 6.
Podatke iz člana 4. ove uredbe , odgovorno lice blagovremeno dostavlja direktnim unosom ili uvozom podataka u Sistem u odgovarajućem elektronskom formatu .
Subjekat i odgovorno lice dužni su da obezbede da podaci iz člana 4. ove uredbe budu tačno , potpuno i ažurno uneti ili uvezeni u odgovarajućem elektronskom formatu u Sistem – najkasnije pet dana pre planirane isplate primanja .
Način , postupak i rokovi za obradu podataka i postupak i rokovi za dostavljanje obračuna primanja subjektima
Član 7.
Elektronskom obradom podataka iz člana 4. ove uredbe Sistem vrši kontrolu unetih podataka i evidentira eventualne greške .
Ako se prilikom obrade podatka evidentira greška iz stava 1. ovog člana , Uprava za trezor bez odlaganja šalje Subjektu obaveštenje za ispravku te greške .
Član 8.
Uprava za trezor dostavlja obračun primanja Subjektu u Sistemu najkasnije na dan isplate primanja .
Popunjavanje , sadržina i održavanje baze podataka o zaposlenima , izabranim i postavljenim licima u vezi sa njihovim primanjima
Član 9.
Ministarstvo nadležno za poslove finansija uspostavlja , vodi , čuva i održava bazu podataka o zaposlenim , izabranim i postavljenim licima u cilju prikupljanja i čuvanja podataka iz člana 4. ove uredbe ( u daljem tekstu : baza podataka ) .
Baza podataka uspostavlja se , čuva i ažurira u Sistemu , unosom ili uvozom podataka iz člana 4. ove uredbe od strane odgovornih lica kod Subjekata .
Način i rokovi izveštavanja iz baze podataka o zaposlenima , izabranim i postavljenim licima kod Subjekata u vezi sa njihovim primanjima
Član 10.
Izveštavanje u vezi sa primanjima Subjekata vrši se dostavljanjem , prenosom u formi elektronskih izveštaja u odgovarajućem formatu ili omogućavanjem kreiranja i preuzimanja izveštaja direktno iz Sistema .
Izveštaji iz stava 1. ovog člana obuhvataju prijave , izveštaje i druge obrasce utvrđene propisima ili skupove podataka iz Sistema u drugoj formi na način i u skladu sa specifičnim potrebama ili na zahtev nadležnog organa .
Izveštaji mogu biti standardni i zakonski izveštaji , kao i posebni izveštaji .
Standardni izveštaji predstavljaju izveštaje putem kojih autorizovana lica dobijaju preseke podataka o primanjima koji se nalaze u bazi podataka .
Zakonski izveštaji predstavljaju obrasce i izveštaje o primanjima zaposlenih , izabranih i postavljenih lica , koji su neophodni za izmirenje zakonskih obaveza i ostvarenja zakonskih prava u skladu sa propisima .
Ministarstvo nadležno za poslove finansija omogućava pristup ili dostavlja izveštaje iz st. 4. i 5. ovog člana u roku , u skladu sa propisima , ili bez odlaganja na osnovu zahteva nadležnog organa .
Član 11.
Posebni izveštaji su svi izveštaji koji ne spadaju u izveštaje iz člana 10. st. 4. i 5. ove uredbe , a koji se sačinjavaju na osnovu specifičnih potreba i na zahtev nadležnog organa .
Podaci na osnovu kojih se sačinjavaju posebni izveštaji su generisani iz jedinstvene analitičke platforme i namenjeni su planiranju , upravljanju i kontroli rashoda i organizaciono-kadrovskih promena koje imaju Subjekti u vezi primanja koja se obračunavaju kroz Sistem .
Ministarstvo nadležno za poslove finansija omogućava pristup ili dostavlja izveštaje iz stava 1. ovog člana na osnovu zahteva nadležnog organa u roku ne kraćem od sedam dana od dana prijema zahteva .
Zaštita i čuvanje Sistema i baze podataka o zaposlenima , izabranim i postavljenim licima u vezi sa njihovim primanjima
Član 12.
Zaštita Sistema i baze podataka vrši se u skladu sa propisima .
Ministarstvo nadležno za poslove finansija vrši čuvanje , zaštitu i održavanje Sistema i baze podataka u okviru Sistema .
Održavanje i popravka računarske opreme u vezi sa Sistemom , vrši se isključivo pod nadzorom ovlašćenih lica u ministarstvu nadležnom za poslove finansija .
U slučaju povlačenja iz upotrebe računarske opreme u vezi sa Sistemom , svi podaci prethodno moraju biti trajno i sigurno izbrisani .
Pristup Sistemu i bazi podataka vrši se putem autentifikacije i autorizacije .
Autorizacija predstavlja proces omogućavanja prava pristupa i dozvoljenih operacija u Sistemu za autorizovano lice .
Autentifikacija predstavlja proces utvrđivanja identiteta lica koje želi da pristupi Sistemu .
Ministarstvo nadležno za poslove finansija obezbeđuje :
1 ) zaštitu od neovlašćenog pristupa Sistemu , njegovog neovlašćenog korišćenja ili manipulacije bazom podataka od strane internih i eksternih korisnika ;
2 ) zaštitu integriteta podataka iz baze podataka , njihovu raspoloživost i neovlašćeni uvid u poverljive podatke ;
3 ) zaštitu Sistema i baze podataka od virusa i ostalih oblika malicioznih kodova ;
4 ) siguran prenos podataka iz Sistema internim i eksternim korisnicima ;
5 ) čuvanje podataka iz baze podataka i upravljanje sigurnosnim kopijama baze podataka u okviru Sistema ;
6 ) kontinuitet aktivnosti Sistema u slučaju požara , poplave , zemljotresa ili druge nepogode koja se smatra rezultatom više sile i koja dovodi do neuobičajenog prekida u radu Sistema ;
7 ) povraćaj sačuvanih podataka u slučaju gubitka , oštećenja ili uništenja računarske opreme Sistema ;
8 ) testiranje Sistema radi otkrivanja sigurnosnih problema na redovnoj osnovi i nakon instaliranja novih verzija Sistema ;
9 ) instaliranje softverske nadogradnje radi uklanjanja sigurnosnih problema koji se ustanove na Sistemu ili na povezanom softveru ;
10 ) praćenje sigurnosnih incidenata u Sistemu radi preduzimanja korektivnih mera ;
11 ) upravljanje sigurnosnim incidentima , edukaciju i obuku svih autorizovanih lica radi sticanja potrebnih znanja o čuvanju i sigurnosti podataka ;
12 ) održavanje računarske opreme Sistema .
Ministarstvo nadležno za poslove finansija obezbeđuje fizičku zaštitu računarske opreme u vezi sa Sistemom i dužno je da obezbedi formiranje sekundarne lokacije Sistema .
Sekundarna lokacija Sistema mora biti udaljena od mesta na kome se nalazi primarna lokacija Sistema .
Lokacije iz st. 9. i 10. ovog člana moraju biti na adekvatan način zaštićene od požara i poplava i moraju imati 24-satni bezbednosni sistem nadzora i zaštite .
Pristup lokacijama na kojima se nalazi računarska oprema u vezi sa Sistemom imaju samo ovlašćena lica .
Dinamika uvođenja Subjekata u Sistem
Član 13.
Subjekti se uvode u Sistem počevši od prvog kvartala 2022. godine , osim ustanova obrazovanja ( osnovne i srednje škole i učenički domovi ) Republike Srbije koje se uvode u Sistem u trećem kvartalu 2022. godine i jedinica lokalne samouprave i njihovih indirektnih korisnika i ustanova zdravstva Republike Srbije koji se uvode u Sistem u četvrtom kvartalu 2023. godine .
Stupanje na snagu i početak primene
Član 14.
Ova uredba stupa na snagu narednog dana od dana objavljivanja u „ Službenom glasniku Republike Srbije ” .
05 broj 110 - 12427/2021
U Beogradu , 29. decembra 2021. godine
Vlada
Predsednik ,
Ana Brnabić , s.r.